Obrazac br. 45
P 3067/01
Zapisnik O Glavnoj Raspravi sastavljen dana 27. 6. 2005. g. pred Višim Opštinskim sudom u Beogradu
Predsednik veća V. B. , Tužilac : I. J.
Članovi veća - sudije porotnici : L. B. , T. S. Tuženi : A. M.
Zapisničar , S. M.
Predmet spora : utvrđenje
Početak u 9.5 sati
Rasprava je javna .
Predsednik veća otvara glavnu raspravu , objavljuje predmet raspravljanja i utvrđuje da su na raspravu došli :
Za tužioca : Advokat Č. V. , po pun. u spisima .
Za tuženog : Lično drugotuženi , koji je ujedno pun. prvotuženog .
Od ostalih pozvanih lica nisu došli :
Pristupio sudski veštak S. Ž.
Konstatuje se da je sudski veštak udaljen iz sudnice .
Veće donosi Rešenje
Zbog izmene u sastavu veća rasprava počinje iznova , čitanjem spisa .
Spisi pročitani .
Pun. tužioca ostaje pri tužbi i tužbenom zahtevu .
Pun. prvotuženog , koji je ujedno drugotuženi osporava navode tužbe i tužbenog zahteva .
Navodi da je nalazom i mišljenjem veštaka samo potvrđeno ono što je sud utvrdio na licu mesta , a to je da stan tužioca i stanovi tuženika nemaju ništa zajedničko , odnosno zajedničke delove .
Iz nalaza veštaka proizilazi nova činjenica , na osnovu projektne dokumentacije , da stan tužioca i stan neparničara N. su nekad predstavljali jednu stambenu celinu i da između njihovih stanova postoje zajednički delovi .
Veće donosi Rešenje
Da se u dokaznom postupku sasluša sudski veštak Ž. S.
Veštak : Ž. S. , sa podacima kao na spisku stalnih sudskih veštaka za područje Okružnog suda u Beogradu , upozoren i opomenut izjavi :
Ostajem pri svom nalazu i mišljenju koje sam dao 12. 6. 2005. i dodajem da stanje u katastru i u zemljišnoj knjizi se ne poklapa , naime objekat – šupa koja se nalazi levo od ulaza u dvorište parničnih stranaka ne postoji , a ista je ucrtana u kopiji plana broj 2989
Takođe ovaj objekat tužioca i g. N. , koji nije parnična stranka u ovom sporu , a pravo od ulaza je kuća tuženih , i ulaz u podrumski prostor je tačno ispod stana tuženih .
Ostajem pri svom mišljenju da ja , kao sudski veštak građevinske struke ne mogu da odgovorim na pitanje koje je postavio , kako prvostepeni , tako i Viši sud , a to je da li stanu tužioca pripada podrumska prostorija , i ukoliko pripada na kom mestu , i da li se takva prostorija nalazi u zgradi gde su stanovi tuženog .
Na ovo pitanje može dati odgovor samo veštak geometar .
Ja sam u svom nalazu opisao gde su locirane podrumske prostorije i ispod čijeg stana , i dalje ne mogu da dajem odgovor .
Na pitanje drugotuženog , kome građevinski pripada podrumski prostor , veštak izjavi :
Građevina čini celinu sa stambenim prostorom tuženih , jer stambeni i podrumski prostor čine jednu celinu i nalaze se u jednom građevinskom objektu .
Ovaj prostor pripada začeljno objektu , gde su stanovi tuženih .
Veštak izjavljuje da ne može da se izjasni kome sporni podrumski prostor pripada , jer to predstavlja pravno pitanje , a građevinski on čini deo sa stambenim prostorom tuženog .
Nema više pitanja za veštaka .
Veštak troškove ne traži .
Pun. prvotuženog – drugotuženi navodi da je izvedeno veštačenje bilo nepotrebno , čemu se on protivio , da sud treba da primeni konkretno materijalno pravo , i to član 19 stav 2 Zakona o osnovama svojinsko-pravnih odnosa , koji govori o svojini na zajedničkim delovima porodične stambene zgrade .
Pun. tužioca navodi da drugotuženi pogrešno ukazuje na član 19 stav 2 , jer se petitumom tužbenog zahteva ne traži utvrđenje prava vlasništva , već utvrđenje prava korišćenja predmetnog prostora .
Punomoćnici stranaka predlažu da sud zaključi ročište , da nije potrebno veštačenje od strane geometra , jer se time ništa ne bi dobilo , a ovo predstavlja isključivo pravno pitanje .
Pun. prvotužene – drugotuženi predlaže da se od opštine Zvezdara zatraži koji je pravni osnov za raspolaganje predmetnog prostora u dvorišnoj zgradi , ZK telo III , u ul. Starca Vujadina 3 , i ukoliko raspolažu šta je predstavljalo pravni osnov , to dostave sudu .
Pun. tužioca ostavlja predlog sudu na ocenu .
Veće donosi Rešenje
USVAJA SE predlog punomoćnika prvotuženog-drugotuženog , te od SO Zvezdara zatraži akt po citatu punomoćnika u prethodnoj reči .
Naredno ročište zakazuje se za 12. novembar 2005. u 9 časova , što je saopšteno prisutnima umesto poziva .
Uputiti dopis SO Zvezdara .
Dovršeno u 10.30 časova .
Potpisi Stranaka
Zapisničar PREDSEDNIK VEĆA - SUDIJA